            Управителният съвет на Фонд „Социална закрила” (ФСЗ) на заседание на 29.04.2026 г. взе следните решения:
· Прие:
1. Информация за изпълнението на бюджета на ФСЗ към  29.04.2026 г.;
2. Доклад от комисията за оценка на проектните предложения по Компонент 1 „Придобиване на дълготрайни активи, текущо поддържане на материалната база; изграждане на нова, реконструкция и модернизация на съществуващата материална база за предоставяне на социални услуги“. В обявения срок за кандидатстване са постъпили 37 проектни предложения. За финансиране са одобрени 28 проектни предложения, от № 1 до № 28, включително, на обща стойност 839 654.67 евро в рамките на утвърдения бюджет по програмата. Не са допуснати до оценка 9 проектни предложения, поради несъответствие с административните изисквания за допустимост. 
Списък на класираните проектни предложения е публикуван в раздел „Новини“ и „Документи“.
3. Предвид наличния финансов ресурс по бюджета на ФСЗ, да бъдат одобрени допълнително 18 проектни предложения, по реда на класирането по целева програма „Подобряване на материалната база на Домашен социален патронаж“. Общият бюджет на целевата програма става 1 668 669.66 евро. 

Списък на класираните проектни предложения е публикуван в раздел „Новини“ и „Документи“.
4. Да се отпуснат средства за социална подкрепа в размер на 2600 евро на 2 лица в затруднено социално положение, в изпълнение на условията на Раздел I. Общи положения, т. 11. ал.1 на Целева програма за отпускане на средства за социална подкрепа от Фонд „Социална закрила“. Не са отпуснати средства за социална подкрепа на 1 лице, поради несъответствие с административните изисквания на програмата.
5. Доклади от извършените проверки на място на проекти, финансирани от ФСЗ.
